322 ACADÉMIE DES SCIENCES. 
pareil traittement, et qu’il ne soit rien entrepris sur eux par lesdits 
Espagnols et Portuguais au. deçà desdites lignes; sauf à nosdits Sujets 
d'entreprendre, comme par le passé, à l'encontre desdits Espagnols et 
Portuguais au delà des dites bornes, ainsi qu’ils trouueront leurs aduantages, 
iusques à ce que lesdits Espagnols et Portuguaisayent souffert le Commerce 
libre à nosdits Sujets en l’estendüe desdites terres et mers des Indes et de 
l' Amerique, et leur ayent donné libre entrée et accez, pour cét effect, dans 
tous lesdits païs, et dans les Ports et Haures d’iceux, pour y traitter et 
negocier ainsi qu'au deçà desdites lignes. VOULONS que les Capitaines de 
Nauires estans de retour de leurs voyages, en payant les droicts pour ce 
deubs et faisans apparoir que les Vaisseaux par eux attaquez, ont esté pris 
au delà du premier Meridien pour l'Occident, et du Tropique de Cancer 
pour le Midy, ils soient et demeurent paisibles des prises qu'ils auront 
ainsi faites sur lesdits Espagnols et Portuguais, sans que pour raison de ce, 
lesdits Capitaines, Matelots, Armateurs, Auitailleurs, et Bourgeois en 
puissent estre recherchez, pour quelque cause ou occasion que ce soit, ou 
puisse estre. Et afin que plus facilement on puisse iuger si les prises auront 
esté bien ou mal faites, et que le premier Meridien, auquel ont esté bornées 
les amitiez et alliances, soit mieux recognu qu'il n’a esté depuis quelque 
temps; et apres que nostredit Cousin s’est fait informer par personnes 
capables et experimentez au faict de la Nauigation; Nous faisons inhibitions 
et defenses à tous Pilotes, Hydrographes, Compositeurs et Graueurs de 
cartes ou globes geographiques, d'innouer et changer l’ancien establis- 
sement des Meridiens, ny constituer le premier d’iceux ailleurs qu’en la 
partie la plus Occidentale des Isles Canaries, conformément à ce que les 
plus anciens et fameux Geographes en ont determiné; et partant voulons 
que desormais ils ayent à recognoistre et placer dans leursdits globes et 
cartes ledit premier Meridien en l'Isle de Fer, comme la plus occidentale 
desdites Isles, et conter de là le premier degré des longitudes en tirant à 
l'Orient, sans s’arrester aux nouuelles inuentions de ceux qui par ignorance 
et sans fondement l'ont placé aux Açores, sur ce qu’en ce lieu aucuns 
Nauigateurs auroient rapporté l’éguille n’auoit point de variation, estant 
certain qu’elle n’en a point en plusieurs autres endroits, qui n’ont iamais 
esté pris pour le premier Meridien. SI DONNONS EN MANDEMENT à nos amez 
et feaux Conseillers les gens tenans nos Cours de Parlement, que ces pre- 
sentes nos Lettres de Declaration ils facent lire, publier et enregistrer 
chacun endroit soy, et le contenu en icelles garder et obseruer selon sa 
forme et teneur. Car tel est nostre plaisir. En tesmoin de quoy nous 
